**ΟΡΓΑΝΩΣΗ ΚΑΤΑΣΤΗΜΑΤΟΣ - ΜΑΡΚΕΤΙΝΓΚ**

**ΕΞΟΠΛΙΣΜΟΣ ΧΩΡΩΝ ΕΡΓΑΣΙΑΣ**

Ως εξοπλισμός εργασίας ορίζεται κάθε εργαλείο, μηχανή, συσκευή ή

εγκατάσταση που χρησιμοποιείται κατά την εργασία. Κατά τη

λειτουργία του ο εξοπλισμός μπορεί να δημιουργεί γύρω του μια

επικίνδυνη ζώνη και κάθε εργαζόμενος που βρίσκεται εξολοκλήρου ή εν

μέρει στη ζώνη αυτή θεωρείται εκτεθειμένος σε κίνδυνο. Ο εξοπλισμός

εργασίας που τίθεται στη διάθεση κάθε εργαζομένου θα πρέπει να είναι

κατάλληλος για την προς εκτέλεση εργασία ή κατάλληλα

προσαρμοσμένος, και να συντηρείται κατάλληλα, ώστε να εξασφαλίζεται

η υγιεινή και η ασφάλεια των εργαζομένων. Όταν αυτό δεν είναι δυνατό,

λαμβάνονται τα κατάλληλα μέτρα για να περιορίζονται στο ελάχιστο οι

κίνδυνοι.

***Επιλογή και διάταξη εξοπλισμού εργασίας:* κατά την επιλογή του**

**εξοπλισμού εργασίας ο εργοδότης πρέπει να λαμβάνει υπόψη του:**

● Τις ειδικές συνθήκες στην επιχείρηση & τα χαρακτηριστικά

της εργασίας.

● Τους κινδύνους που υπάρχουν στην επιχείρηση

● Τους κινδύνους που μπορεί να προκύψουν

● Τη γνώμη του τεχνικού ασφαλείας.

**Οι ελάχιστες προδιαγραφές για τους εξοπλισμούς εργασίας είναι:**

● Συστήματα χειρισμού και ελέγχου: να είναι σαφώς

αναγνωρίσιμα και εργονομικά τοποθετημένα, να μην έχουν

κίνδυνο ακούσιων χειρισμών και σε περίπτωση διακοπής ή

βλάβης να μη δημιουργούνται επικίνδυνες καταστάσεις.

● Διατάξεις ασφαλείας και προστασίας: θα πρέπει να είναι

ανθεκτικής κατασκευής, να μην παρακωλύουν τις εργασίες

και τη συντήρησή τους και να μπορούν να παρακαμφθούν ή να

αχρηστεύουν γρήγορα.

● Κατάλληλος φωτισμός και εύκολα κατανοητά συστήματα

συναγερμού

● Προστασία από την έκθεση, άμεση ή έμμεση στο ηλεκτρικό

ρεύμα

Η διάταξη του εξοπλισμού εργασίας θα πρέπει να είναι τέτοια, ώστε:

● να υπάρχει επαρκής χώρος γύρω από τα μηχανήματα για

κυκλοφορία ανθρώπων και υλικών

● ο χώρος του χειριστή να μη βρίσκεται μέσα σε διάδρομο

κυκλοφορίας

● να διατίθενται πάγκοι και τροχήλατα ντουλάπια για

εργαλεία, ώστε να ελαχιστοποιούνται οι αναγκαίες κινήσεις

του χειριστή, και να μην υπάρχουν σκόρπια εργαλεία

● τα άχρηστα υλικά να συσσωρεύονται σε ειδικά δοχεία ή

χώρους

● να αποφεύγονται πρόχειρες κατασκευές για χρήση τους ως

καθίσματα.

***Εργονομία****:* ως εργονομία ορίζεται η προσαρμογή της εργασίας στον

άνθρωπο. Η εργονομία λαμβάνοντας υπόψη της τις διαφορετικές

ανθρώπινες ικανότητες, έχει ως στόχο το σχεδιασμό των θέσεων

εργασίας, των μεθόδων εργασίας, των εργαλείων και του εξοπλισμού

ώστε αυτά να προσαρμόζονται στον εργαζόμενο. Ως εργονομικοί

παράγοντες ορίζονται οι παράγοντες που προκαλούν σωματική

καταπόνηση, καθώς και οι συνθήκες του χώρου εργασίας που θέτουν σε

κίνδυνο το μυοσκελετικό σύστημα του εργαζομένου μέσω τραυματισμού ή

πάθησης.

Επιγραμματικά και σύμφωνα με τις αρχές της εργονομίας θα

πρέπει:

● Η θέση εργασίας να σχεδιάζεται σύμφωνα με τα

ανθρωπομετρικά χαρακτηριστικά, περισσότερο για καθιστική

παρά για όρθια εργασία, να αποφεύγονται επίπονες στάσεις

και τα εργαλεία να βρίσκονται κοντά στον εργαζόμενο.

● Τα εργαλεία θα πρέπει να έχουν μεγάλες, ευθείες λαβές, που

να ταιριάζουν σε ολόκληρο το χέρι, να είναι ηλεκτρικά

μονωμένα, να μην γλιστρούν, να απαιτούν μικρή μυϊκή

δύναμη και να μην ζυγίζουν πολύ. Θα πρέπει επίσης να

ταιριάζουν τόσο σε δεξιόχειρες, όσο και σε αριστερόχειρες.

● Τα όργανα ελέγχου θα πρέπει να έχουν εύκολη πρόσβαση

από τη συνηθισμένη θέση του εργαζομένου, να διαχωρίζονται

σαφώς τα όργανα επείγουσας ανάγκης από τα όργανα

συνήθους εργασίας και να σχεδιάζονται έτσι, ώστε να

αποφεύγεται η άσκοπη χρήση τους.

● Η χειρωνακτική εργασία θα πρέπει να οργανώνεται έτσι,

ώστε να χρησιμοποιούνται όπου είναι δυνατόν

μηχανήματα και να υπάρχουν διαλείμματα.

**Τί ονομάζουμε επαγγελματικό κίνδυνο;**

Με τον όρο “επαγγελματικό κίνδυνο” εννοούμε τον κίνδυνο για την

υγεία και την ασφάλεια των εργαζομένων ο οποίος προέρχεται από

την επαγγελματική έκθεση στους βλαπτικούς παράγοντες του

εργασιακού περιβάλλοντος.

Ο επαγγελματικός κίνδυνος σχετίζεται

α)

με την πιθανότητα ή τη συχνότητα έκθεσης των εργαζομένων σε

κάποια πηγή έκθεσης που βρίσκεται στον εργασιακό χώρο (π.χ.

θόρυβος, χημικές ουσίες, μονότονη ή επαναληπτική εργασία

απροστάτευτα κινούμενα μέρη μηχανών),

και β) με τη σοβαρότητα των

συνεπειών, δηλαδή τη βιολογική βλάβη που προκλήθηκε από την

έκθεση αυτή.

**Σε ποιες κατηγορίες ταξινομούνται οι επαγγελματικοί κίνδυνοι;**

Οι επαγγελματικοί κίνδυνοι μπορούν να ταξινομηθούν σε 3 ομάδες:

**1η ομάδα**: κίνδυνοι για τη ασφάλεια ή κίνδυνοι ατυχήματος, που

οφείλεται σε:

- Κτιριακές δομές

-Μηχανές

-Ηλεκτρικές εγκαταστάσεις

-Επικίνδυνες ουσίες

-Πυρκαγιές και εκρήξεις

**2η ομάδα**: κίνδυνοι για την υγεία, που οφείλονται σε:

-Χημικούς παράγοντες

-Φυσικούς παράγοντες

-Βιολογικούς παράγοντες

**3η ομάδα**: εγκάρσιοι κίνδυνοι για την υγεία και την ασφάλεια,

που οφείλονται σε:

- Οργάνωση εργασίας

-Ψυχολογικούς παράγοντες

-Εργονομικούς παράγοντες

- Αντίξοες συνθήκες εργασίας